**Uslovi angažmana**

konsultanata za sprovođenje **inicijalne i završne studije koja će utvrditi stavove, znanja i ponašanja devojčica i dečaka o sigurnosti na internetu u odabranim osnovnim i srednjim školama u Republici Srbiji**

|  |  |
| --- | --- |
| Naziv projekta: | Prevencija i borba protiv seksualne eksploatacije i zlostavljanja dece na internetu u Srbiji i Bosni i Hercegovini |
| Trajanje projekta: | 30 meseci (1. Septembar 2018. – 28 Februar 2021.) |
| **Trajanje angažmana:** | **02.10.2019 – 30.10.2020.** |
| Partneri u sprovođenju projekta: | Ministarstvo Prosvete,nauke i tehnološkog razvoja |
| Donator: | Oak fondacija  |
| Lokacija: | Republika Srbija |

1. ***UVOD***

Save the Children je vodeća nezavisna organizacija za decu u svetu. Save the Children veruje da svako dete zaslužuje budućnost. U zemljama severozapadnog Balkana radimo svaki dan kako bismo za decu osigurali zdrav početak života, priliku za učenje i zaštitu od nasilja. Kada se pojave krize i kada su deca najranjivija, mi smo uvek među prvima koji dođu da pomognu i među poslednjima koji odlaze. Mi osiguravamo da se odgovori na specifične potrebe dece i da se njihov glas čuje. Postižemo dugotrajne rezultate za milione dece, uključujući onu decu do koje je najteže doći. Dajemo sve od sebe za decu-svaki dan i u vreme kriza – transformišući njihove živote i budućnost koja je pred nama.

Save the Children na severozapadnom Balkanu (SCINWB), sa sedištem u Sarajevu, Bosna i Hercegovina (BiH) sprovodi svoje aktivnosti u tri zemlje: BiH, Srbija i Crna Gora i podržava realizaciju regionalnih inicijativa na području jugoistočne Evrope.

1. ***OBRAZLOŽENJE***

Iskorišćavanje dece u pornografske svrhe je globalni kriminal koji se uglavnom širi internetom i predstavlja najteži i najrašireniji oblik seksualnog iskorišćavanja i zlostavljanja dece i maloletnika koje čine odrasli. Uhođenje i uznemiravanje u cyber prostoru nije samo virtuelno nego predstavlja i stvarnu pretnju po fizičku i mentalnu sigurnost svih korisnika interneta, posebno dece koja su najugroženija grupa. Iskorišćavanje dečaka i devojčica za proizvodnju, distribuciju, posedovanje ili gledanje neprimerenog materijala – za i od strane korisnika interneta – čiji su učesnici su sama deca, predstavlja jedan od najgorih oblika zlostavljanja dece. Organizacija Save the Children je predvodnik rešavanja problema zlostavljanja dece na internetu u regionu. Naše delovanje u ovom polju je rezultiralo uspostavljanjem Centara za sigurniji internet (SIC-ova) u BiH i Srbiji prema modelu Evropske komisije (srpski SIC je čak ušao u Program sigurnijeg interneta Evropske komisije), koji su postali članovi InHope Internationala (i tako doneli InHope na Balkan), a što je na kraju uticalo na promovisanje organizacije Save the Children kao stručnjaka i glavnih aktera u ovom području delovanja za dati evropski region.

1. ***SVRHA I CILJ ANGAŽMANA***

Za potrebe projekta „Prevencija i borba protiv seksualne eksploatacije i zlostavljanja dece na internetu u Srbiji i Bosni i Hercegovini“ Save the Children traži konsultante (koji se prijavljuju individualno **u daljem tekstu: konsultanti**) sa relevantnim iskustvom u području pripreme i sprovođenja sličnih zadataka.

*Uzorak i metodologija*

Uzimajući u obzir prethodno sprovedeno ispitivanje i dokument „Mapiranje postojećih nastavnih planova i programa koji se odnosena informacione tehnologije u obrazovnom sistemu RepublikeSrbije/Grada Beograda”, konsultant će kreirati i predložiti postojeću metodologiju za sprovođenje istraživanja u Srbiji.

Planirano je sprovođenje KAP (Knowledge, Attitudes and Practices) studije koja će se satojati iz dva dela – jedan će biti realizovan 2019. a drugi 2020. godine. Ovo početno i završno istraživanje se sprovode u svrhu procene kratkoročnog efekta kreiranog i pilotiranog programa obuka za nastavnike odabranih osnovnih i srednjih škola o sigurnosti dece na internetu na području Novog Sada, Beograda i Niša.

Uzorak će biti odabran nakon selekcije pet (5) osnovnih i srednjih škola koje će biti uključene u pilotiranje programa obuka. U predloženoj metodologiji potrebno je predložiti model odabira uzorka učenika iz svih navedenih škola.

*Prikupljanje podataka*

Prikupljanje podataka će se raditi upotrebom CAPI[[1]](#footnote-1) metodologije, za čiju će realizaciju organizacija Save the Children omogućiti adekvatnu opremu (Android tablete i Tangerine software), relizovati terenski deo istraživanja kao i unos podataka.

1. ***METODOLOGIJA RADA***

Delokrug i metodologija rada uzima u obzir relevantne Save the Children MEAL[[2]](#footnote-2) standarde. Celokupan zadatak je fokusiran na gore navedeno sprovođenje inicijalnog i završnog istraživanja stavova, znanja i ponašanja devojčica i dečaka o sigurnosti na internetu u odabranim osnovnim i srednjim školama u 5 odabranih škola u gradovima u Republici Srbiji (Novi Sad, Beograd i Niš). Konsultanti će biti u obavezi da se prethodno upoznaju i sa relevantnim dokumentima koji obrađuju ovu tematiku, a u konsultaciji i po preporuci Save the Children. Potrebno je dostaviti tehničku i finansijsku ponudu koja uljučuje opis metodologije rada, kao i detaljan plan za izvršenje zadatka. Proces će se voditi na osnovu usvojenog radnog kalendara/okvira rada.

1. ***DUŽNOSTI I ODGOVORNOSTI***
* Kreiranje metodologije kvantitativnog istraživanja na osnovu projektnih indikatora i dostupnih parametara, s detaljnim planom rada.
* Kreiranje jezgrovitog i preciznog upitnika za decu u osnovnim i srednjim školama, na srpskom jeziku.
* Izvođenje sveobuhvatne analize podataka korišćenjem relevantnih statističkih postupaka, predstavljanje istih u izveštaju na razumljiv i koncizan način, izvođenje detaljne diskusije dobijenih rezultata kao i seta preporuka.
* Konsultanti će održavati redovan kontakt sa osobljem organizacije Save the Children tokom celog procesa, redovno informišući o procesu i tražeći informacije i uputstva kada je to potrebno.
* Konsultanti će uključiti korekcije i sugestije organizacije Save the Children u finalnu verziju pomenutog dokumenta, gde je to potrebno.
* Konsultanti će se pridržavati dogovorenog vremenskog okvira i rokova.
* Konsultant će po završetku zadatka biti u obavezi da prezentuje finalne nalaze organizaciji Save the Children i po potrebi drugim relevantnim akterima.
* Konsultanti će osigurati etičko učestvovanje dece u skladu sa sa politikom organizacije Save the Children o očuvanju sigurnosti dece.
1. ***OČEKIVANI ISHODI ANGAŽMANA***
* **Detaljna metodologija istraživanja** prilagođena temi zadatka, korisnicima i geografskom području na kojem će biti primenjena. Dokument treba, između ostalog, da sadrži: vremenski plan sprovođenja istraživanja i upitnik za decu u osnovnim i srednjim školama (na temelju postojećih upitnika organizacije Save the Children), na srpskom jeziku;
* **Završna analiza (2 izveštaja)** o sprovođenju početnog i završnog ispitivanja stavova, znanja i ponašanja devojčica i dečaka o sigurnosti na internetu u odabranim školama na području Novog Sada, Beograda i Niša (Microsoft Office Word)[[3]](#footnote-3), na engleskom i srpskom jeziku. Broj stranica dokumenta ne treba da prelazi 40 strana, isključujući moguće anekse.

1. ***VREMENSKI OKVIR***

Kako bi se svi zadaci obavili u zadanom vremenskom okviru, konsultanti će biti angažovani u periodu od **05. Oktobra 2019. godine do 30. Oktobra 2020. godine**. Konsultanti će pripremiti i sprovesti plan rada u konsultacijama i uz podršku relevantnog osoblja organizacije Save the Children.

|  |  |
| --- | --- |
| **Aktivnost** | **Vremenski okvir\*** |
| Izrada metodologije prilagođene zadatku, korisnicima i geografskom području na kojem će biti primjenjena, na srpskom jeziku | 05. oktobar 2019. |
| Priprema i dostavljanje izveštaja o početnom istraživanju stavova, znanja i ponašanja devojčica i dečaka o sigurnosti na internetu na području tri odabrana grada | 15. oktobar 2019. |
| Dostavljanje završnog izveštaja istraživanja stavova, znanja i ponašanja devojčica i dečaka o sigurnosti na internetu na području tri odabrana grada u Repubici Srbiji na srpskom jeziku, uključujući propratne dokumente | 25. oktobar 2020.  |

*\*Vremenski okvir može se menjati u konsultacijama sa osobljem Save the Children organizacije.*

1. ***POTREBNA EKSPERTIZA I ISKUSTVO***

Minimalna ekspertiza i veštine koje konsultanti moraju posedovati:

* Univerzitetska diploma u oblasti psihologije, društvenih ili humanističkih nauka (master ili doktorat iz relevantne oblasti predstavlja prednost);
* Najmanje pet godina iskustva u sprovođenju istraživanjai/ ili evaluacija
* Iskustvo sa radom na temama vezanim za različite aspektime formalnog obrazovanja, po mogućnosti sa fokusom na sigurnost djece na internetu;
* Iskustvo u korišćenju kvalitativnih i kvantitativnih istraživačkih metoda, kao i korišćenju participativnog pristupa u radu;
* Odlično poznavanje engleskog i srpskog jezika;
* Izražene analitičke i komunikacione veštine.
1. ***BUDŽET***

Kosultant treba da navede iznose naknada koje očekuju u sklopu angažmana, u NETO iznosu, uz navođenje valute, u dokumentu „Bidding Response“ (Dokument sa konsultantskom ponudom)sa adekvatnim predloženom budžetom. Potrebno je jasno opisati sve budžetske stavke, uz objašnjenje kako one korespondiraju sa predloženom metodologijom i planom rada. Obavezno je navođenje naziva stavki u budžetu, kao i specifičnih budžetskih linija u slopu predloženog budžeta.

Napomena\* Konsultanti treba/ju uzeti u obzir putne i sve ostale troškove u vezi svojih zadataka jer isti neće biti dodatno nadoknađeni.

1. ***PRIJAVLJIVANJE I PROCEDURA PONUDA***

Zainteresovani konsultant/i treba da pripreme i dostave ponudu (uz navedene priloge) na srpskom jeziku kao odgovor na gore navedene specifične zadatke. Ponuda treba da uključuje sledeće:

**Paket za firme/organizacije (Popuniti ukoliko se aplicira u ime firme/organizacije):**

1. Predložena metodologija sa budžetom;

2. Biografija svakog člana tima (maksimalno tri stranice) navodeći relevantno iskustvo;

**Paket za individualne konsultante:**

1. Dokument sa konsultantskom ponudom - konsultanti;

2. Biografije – konsultant/i (na ne više od tri strane) navodeći relevantno iskustvo.

Link za preuzimanje dokumentaacije :

<https://www.dropbox.com/sh/jzpaxym9g92rpi6/AAA4zeFl78BXnObLlGojZOyia?dl=0>

Zainteresovaani kandidati treba da pošalju svoje prijave na serbia.recruitment@savethechildren.org najkasnije do ponedeljka, **30.9.2019. godine**. Samo oni kandidati koji uđu u uži izbor će biti kontaktirani.

1. ***KRITERIJUM ZA ODABIR***

Save the Children će doneti odluku o najboljem ponuđaču, predmetom dostupnog budžeta, na osnovu sledećih kriterijuma: relevantno obrazovanje i iskustvo, mera do koje ponuda odgovara zahtevima iz Uslova angažmana i ukupan iznos budžeta.

**Nijedna osoba koja radi na bilo kojem zadatku za ili u ime Save the Children ne sme ni na bilo koji način biti uključena ili povezana sa zlostavljanjem ili iskorišćavanjem dece kako je navedeno u Politici očuvanja sigurnosti deteta Save the Children.**

1. Eng. Computer-assisted personal interviewing [↑](#footnote-ref-1)
2. MEAL – Monitoring, Evaluacija, Accountability (odgovornost) i Learning (Učenje) [↑](#footnote-ref-2)
3. Dokument je neophodno tehnički obraditi koristeći font Gill Sans MT ili Garamond. Naslov dokumenta je potrebno navesti bold stilom 16 pts dok su poglavlja u tekstu bold stil 14 pts. Prored u tekstu je 1.15 izuzev fusnota gde je jednostruk prored. Za pisanje teksta preporuka je koristiti veličinu 12 pts dok je za fusnote preporuka 10 pts. Dodatne informacije se nalaze u Save the Children Smernicama za izradu publikacija, koje će biti na raspolaganju odabranom konsultantu. [↑](#footnote-ref-3)